**NY ASFALT…**

Juli 2024

Kære Beboere

- Så er asfalteringen af vores stikveje Gertrud Rasks Vej 4- 146 færdig.

Det samme er optegningen af vores P-pladser, som der samlet er blevet 8 stk. mere af.

Vi er i bestyrelsen tilfreds med resultatet, som vi tænker, ser rigtigt fint ud.

Vi vil gerne viderebringe en ros fra de firmaer, som har forestået arbejdet. Firmaerne oplever sjældent, at beboerne udviser så god disciplin, tålmodighed og samarbejdsvilje, som det har været tilfældet hos os. Det vil vi som bestyrelse også gerne takke jer for.

Nu kan vi komme tilbage til hverdagen med p-pladser uden for vores boliger, og forhåbentlig varer det længe, før det igen bliver nødvendigt at reparere vejene så massivt, som vi netop har gjort.

Med de ekstra p-pladser appellerer vi til, at alle fremover parkerer inden for de opmærkede båse, og ikke langs kantstenene ved husene.

På forhånd tak.

På bestyrelsens vegne

Jens

